

**Salaspils novada pašvaldības pirmsskolas izglītības iestāde**

„SAIME”

Reģ.Nr. 4301901675

 Miera ielā 16/9, Salaspilī, Salaspils novadā. LV-2169, tālr. 67944270, fakss 67944269, e-pasts: pii.saime@salaspils.lv

APSTIPRINĀTS:

Salaspils novada pašvaldības

pirmsskolas izglītības iestādes „Saime”

Vadītāja Lilita Ukavica

rīkojums Nr.1-22/18

2019.gada 16. maijā

**IEKŠĒJĀS KĀRTĪBAS NOTEIKUMI**

*Izdoti saskaņā ar Vispārējās izglītības likuma 10. panta trešās daļas 2. punktu un Ministru kabineta 2009. gada 24. novembra noteikumu Nr.1338 „Kārtība, kādā nodrošināma izglītojamo drošība izglītības iestādēs un to organizētajos pasākumos” 6. punktu*

1. **Vispārīgie jautājumi**

1.1. Salaspils novada pašvaldības pirmsskolas izglītības iestādes “Saime” (turpmāk tekstā – Pirmskola) Iekšējās kārtības noteikumi (turpmāk tekstā – noteikumi) nosaka kārtību, kādā nodrošināma izglītojamo drošība Iestādē, izglītojamo uzvedības noteikumus, kā arī noteikumus par rīcību ārkārtas situācijās.

1.2. Šo noteikumu ievērošana ir obligāta izglītojamiem un darbiniekiem.

1.3. Ar jēdzienu „vecāki” saprotami arī citi bērna likumiskie pārstāvji.

**2. Izglītojamo uzvedības noteikumi izglītības iestādē, tās teritorijā un**

**izglītības iestādes organizētajos pasākumos**

2.1. Izglītojamā uzvedības noteikumi atrodoties Iestādē:

2.1.1. ievēroju kopējos noteikumus :

ROTAĻĀJAMIES DRAUDZĪGI

EJAM SOĻOS

STRĪDUS RISINĀM VĀRDOS

ESAM PIEKLĀJĪGI

RUNĀJAM KLUSĀ BALSĪ

KATRAI LIETAI SAVA VIETA

2.1.2. netraucēju citus bērnus;

2.1.3. ievēroju rotaļu un spēles noteikumus;

2.1.4. šķēres, adatas, zīmuļus, flomāsterus, akvareļa un guaša krāsas, pirkstiņkrāsas, plastilīnu u.c. mācību piederumus izmantoju tikai ar pedagoga atļauju un pedagoga klātbūtnē;

2.1.5. pārvietojos pa kāpnēm tikai ar apaviem kājās, ejot pa kāpņu ārējo pusi,

turas pie kāpņu margām, eju lēnām un pa vienam pakāpienam, nelecu,

negrūstos vai neskrienu;

 2.1.6. pirms ēdienreizēm mazgāju rokas;

2.1.7. pie galda sēžu uzmanīgi, negrūstoties, neaplejoties ar ēdienu;

2.1.8. apsēžoties un pieceļoties no galda, krēsls paceļu, nevis stumju;

2.1.9. pie galda nerotaļājos, nespēlējos ar ēdienu un nešūpojos uz krēsla;

2.1.10. atrodos tikai savā guļvietā, netraucēju citiem bērniem atpūsties;

2.2.11. pasākumu laikā nesarunājos, nestaigāju, neskraidu, neaiztieku

dekorācijas un netraucēju citus.

2.2. Izglītojamā uzvedības noteikumi atrodoties ārpus telpām:

2.2.1. atrodos pastaigai paredzētajā vietā;

2.2.2. nelieku pirkstus šķirbās un žogā;

2.2.3. neuzsāku sarunas ar nepazīstamiem cilvēkiem, kuri atrodas aiz sētas vai teritorijā, nepieņemu no viņiem dāvanas vai saldumus;

2.2.4. stāstu, ja ieraugu svešu, nepazīstamu cilvēku pedagogam vai citam

pieaugušajam;

2.2.5. uz slidkalniņa atrodos viens un slidinos ievērojot drošību;

2.2.6. ja atrodos uz rotaļlaukuma ierīcēm, tur nerotaļājos, bet ievēroju drošības noteikumus un izpildu paredzētās fiziskās aktivitātes;

2.2.7. ja atrodos uz rotaļlaukuma ierīcēm, tur gadās nokrist no ierīces, palieku mierīgi guļot un saucu skolotāju ;

2.2.8. netuvojos svešiem dzīvniekiem.

2.3. Izglītojamā uzvedība sporta nodarbībās:

2.3.1. ievērot kopējos noteikumus:

UZMANĪSIMIES

KLAUSĪSIMIES

NEKLIEGSIM

2.4. Iestādē nav atļauts:

2.4.1. ienest sērkociņus, šķiltavas, stiklus, akmentiņus, nūjiņas un citus

bīstamus priekšmetus, ar kuriem bērns var savainoties pats vai savainot citus;

2.4.2. apsaukāties, spļaudīties, apvainot, kost, skrāpēties, durt ar asiem

priekšmetiem, raustīt aiz drēbēm un matiem, aizskart un sist grupas biedrus;

2.4.3. mētāt savas lietas un priekšmetus;

2.4.4. bez atļaujas pamest grupas telpas, ja vien nav iestājusies ārkārtas

situācija;

2.4.5. pārvietojoties un atrodoties telpās, nav atļauts skriet, grūstīties un

mētāties ar rotaļlietām un citiem priekšmetiem.

**3. Pirmsskolas izglītības iestādes darbinieku rīcība, ja izglītojamam tiek konstatēta trauma pirmsskolas izglītības iestādes telpās vai āra vidē**

3.1. Ja pedagogs, skolotāja palīgs vai cits iestādē esošs darbinieks konstatē, ka pirmsskolas iestādes izglītojamais ir guvis traumu:

3.1.1. Noskaidro bērna veselības stāvokli, traumas bīstamību;

3.1.2. Sniedz pirmo palīdzību;

3.1.3. Par notikušo informē izglītojamā vecākus.

3.2. Ja trauma ir bīstama, sniedz pirmo palīdzību, nekavējoties informē vecākus, izsauc neatliekamo medicīnisko palīdzību;

3.2. 1. Par notikušo ziņo iestādes vadītājai vai vadītājas vietniecei metodiskajā darbā.

**4. Evakuācijas plāna un informācijas par operatīvā dienesta izsaukšanu izvietojums izglītības iestādē**

4.1. Zināšu kā jāizsauc palīdzība (112):

4.2. Ievērošu izliktās evakuācijas zīmes un citu informāciju par operatīvā dienesta izsaukšanu garderobē, kāpnēs, gaiteņos.

1. **Alkohola, cigarešu, narkotisko, toksisko un psihotropo vielu, kā arī ieroči iegādāšanās, lietošanas, glabāšanas un realizēšanas aizliegums izglītības iestādē un tās teritorijā**

5.1. Iestādē un tās teritorijā kategoriski aizliegts iegādāties, lietot, glabāt (arī ienest) un realizēt alkoholu, cigaretes, narkotiskās, toksiskās un psihotropas vielas, gāzes baloniņus, gāzes pistoles, šaujamieročus, pneimatiskos un traumatiskos ieročus, aukstos ieročus un elektrošoka ierīces.

1. **Izglītojamā rīcība, ja citas personas darbībā tiek saskatīti draudi sev vai citai personai.**

6.1. Ja dara pāri man, izstāstīšu pedagogam;

6.2. Ja dara pāri draugam, palīdzēšu draugam un izstāstīšu pedagogam.

1. **Pirmskolas iestādes vadītāja, pedagogu un darbinieku rīcība, ja tiek konstatēta fiziska vai emocionāla vardarbība pret izglītojamo**

7.1. Konstatējot jebkāda veida vardarbību (arī tādu, kas varētu būt notikusi ārpus Iestādes) pret izglītojamo, pedagogs nekavējoties ziņo Pirmsskolas vadītājai vai to aizvietojošai personai un kura organizē neatliekamos pasākumus, lai novērstu draudus izglītojamā dzīvībai un veselībai (izsauc neatliekamo medicīnisko palīdzību)

7.2. Ja vardarbību konstatējis pedagogs vai darbinieks, pēc tam, kad ir novērsts, Pirmsskolas vadītājs izvērtē saņemto informāciju un nekavējoties ziņo par notikušo iesaistīto izglītojamo vecākiem, Valsts policijai un Valsts bērnu tiesību aizsardzības inspekcijai, kā arī vajadzības gadījumā piesaista citus speciālistus (psihologs, sociālais pedagogs).

1. **Atbildība par iekšējās kārtības noteikumu neievērošanu**

8.1 Noteikumu neievērošanas gadījumā skolotāja vai vadība:

8.1.1 var izteikt mutisku aizrādījumu,

8.1.2 var veikt individuālas pārrunas ar vecākiem vai sniedzot rakstisku ziņojumu vecākiem;

8.1.3 Par izglītojamo Iestādes vai cita īpašuma tīšu bojāšanu izglītojamā vecāki vai likumīgie pārstāvji atbild par zaudējumiem, kas izglītojamā vainas dēļ ir nodarīti Izglītības Iestādei vai citiem cilvēkiem.

1. **Nobeiguma jautājumi**

9.1. Grozījumus un papildinājumus noteikumos var ierosināt Pirmskolas dibinātājs, Pirmskolas vadītājs, Pirmskolas pedagoģiskā padome, Pirmskolas padome. Noteikumus un to grozījumus apstiprina Iestādes vadītājs.

9.2. Noteikt par spēku zaudējušiem izglītības iestādes 2016. gada 8. aprīļa iekšējo normatīvo aktu „Iekšējās kārtības noteikumi”.

Vadītāja L.Ukavica